
MANTENE BO 
VEHIKULO OF 
EKIPO DEN 
KONDISHON 
KU PIESANAN 
KUMPRA NA NAPA 


Warawara den tur su grandesa i bunitesa. 


Esta amargo 
mira felisidat 
atraves di e 
wowonan di 
otro persona. 


E para mas odiá pa kunukero ta warawara, pasobra e para aki lo ta ataká nan lamchinan di kabritu i karné 
òf puitu. Enbèrdat esaki ta e kaso, anke ‘ekspertonan’ di para ta bisa ku no ta e kaso. Echo ta ku nan ta 
ataká bestianan ku ta malu i ta muriendo. Pero ta un para fasinante. E foto aki ta saká pa Elvis Tjin Asjoe 
durante su paseonan ku baiskel den naturalesa. 


OM I KORTE NO TA RIBA 
MESUN LIÑA 


Mas 
oumento 
suèldu 
mínimo i 
benefisio 
sosial 

Sintá na aeropuerto wardando buelo pa Boneiru 
ku mi premio di sup kampion, ken mi a topa, Benny 
Polis. No mester di introdukshon. Ken no konos’é. 
Benny ta e persona ku a pasa mi eksámen ku 
kore e tempu aya. Sigur un persona interesante 
pa mi. Mi ta kòrda mi promé motosaikel, na 
desèmber 1992. Mi a kumpr’é na Kòrsou serka 
Ensly Emers, despues di a wak’é den korant, ku e 
tin un motosaikel pa bende. 
Mi tata ku a yuda mi ku e proseso pa kumpra mi 
promé motosaikel, a yama Benny su bon amigu, 
pa wak sí por logra pa mi pasa eksámen dia 24 
di desèmber, sino ta te yanüari mi lo por a hasié. 
Anyway mi ta kòrda kla kla mi a bai serka Benny 
na kantor, e tempu ei kaminda tabata prizòn na 
Playa. Serio riba dje, mi no konosé, den algun 
minüt, el a bisá, mi ta kla. Drecha papel stèmpel 
firma, Edson e tempu ei, a subi kaya legal legal. 
Benny a bisa: “Mi tata tabata kore un Litle Honda 
i momentu mi a bai Ambachtschool, mi a tum’é 
serka dje. Kos ku mi mira un hende hasi riba 
motosaikel, basá riba mi eksperensia, mi sa ku e 
por òf no por kore motosaikel. 
Tempu mi a bai SSV i a lanta Bureau Rijbewijzen, 
mi mester a siña un hende kiko e mester mira, 
pa e sa ku e hende ta dominá e vehíkulo. Pero si 
nunka un hende no a kore un skuter òf motosaikel, 
e no sa kiko e kos ei ta nifiká pa e por wak un 
hende i sa ku e ta domin’é bon si òf no. 
Mi no ta kòrda dia mi a pasa bo eksámen, pero si 
el a bai rápido, pasobra mi tabatin konosementu 
kon mira un hende i sa si e por kore motosaikel 
stabil riba kaya si òf no. Anto bèrdat loke mi a hasi 
ku bo, tabata real, sino bo no por ta hasi loke bo 
ta hasi. 
Benny, un persona ku for di tempu mi tabata hóben, 
mi a tende di dje, sigur hopi hende tabatin rèspèt 
pe den komunidat. Momentu mi a konosé, ya e 
no tabata polis, pero si den posishonnan klave, 
pa loke ta trata seguridat riba e isla akí. Tambe e 
ta bon konosí pa su djoknan. Un hende kariñoso, 
loke a lag’é gana konfiansa den komunidat. 
Mi mester skirbi e parti akí, pasobra ta esei mi 
a lanta i tende di dje den komunidat. Tambe el a 
traha hopi aña na MCB. Hopi hende te dia di awe, 
inkluso ami, ta yam’é Benny Polis. 


Nos a topa 
KRALENDIJK – Den 
un ‘Outfit Reveal Party’ e 
grupo folklóriko TCB & 
Friends a estrená su trahe 
tradishonal pa e aña akí. 
Tur aña e grupo ta sinti 


TCB & Friends a estrená trahe 


nan mes atraé pa e trahe 
bunita i kolorido den e 
fiesta mas importante di 
Rincon. 
Den 
tur 
kaso, 
e 
partisipantenan ku a mustra 


e bistimentu tradishonal 
klaramente 
ya 
tabata 
ansioso. Den e periodo 
promé ku Dia di Rincon, 
e fiesta ta tuma lugá tur 
wikènt den e pueblo. 


Djamars 23 Aprel 2024 
3 


GRADISIMENTU I INVITASHON 
Famia ta gradisi tur ku a duna sosten den e momentunan 
difisil aki. 


Nos ta invitá boso na e ultimo santu sakrifisio di misa pa 
deskanso di alma di nos defuntu 
Eugenio Guillermo Cicilia 
ku ta tuma lugá awe djamars 
23 aprel pa 7’or anochi na misa 
San Luis Beltran na Rincon. 


Aseptá esaki komo un 
invitashon personal. 


Tokante benta di mariwana: 
OM I KORTE NO TA RIBA MESUN LIÑA 


K R A L E N D I J K - 
Ministerio Públiko (OM) 
i Korte di Hustisia no ta 
riba mesun liña tokante 
sí benta di mariwana ta 
kastigabel òf nò. 
BONERIANO 
a 
publiká un artíkulo ku e 
título ‘Bende mariwana 
no 
ta 
kastigabel’. 
E 
artíkulo ta splika ku 
e hues penal fiho na 
Boneiru a konstatá un 
buraku den Lei di Opio 
BES. 
Básikamente 
ta 
bisa ku den lei no tin 
pará ku bendementu di 
mariwana ta kastigabel. 
E artíkulo aki a sòru pa 
basta konmoshon den 
komunidat. Awor, OM 
ta reakshoná i desidido 
ta informá komunidat 
ku benta di mariwana tá 


kastigabel na Boneiru. 


E situashon 
Riba djaweps 18 di 
aprel último Korte na 
Boneiru a dikta sentensia 
relashoná ku benta di 
mariwana 
dor 
di 
un 
sospechoso. Hues a laga 
e sospechoso liber pa 
motibu ku den artíkulo 4 
den lei di Opio 1960 BES 
no ta pará ku benta di 
mariwana no ta permití. 
Ministerio 
Públiko 
lo 
apelá veredikto aki pa 
motibu ku no ta kompartí 
opinion 
di 
e 
hues. 
Hustamente den artíkulo 
4 di Lei di Opio 1960 
BES benta di mariwana 
no ta nombrá komo un 
echo kastigabel. Ku e ta 
un echo kastigabel por 


haña esaki den artíkulo 
3, insiso 1 bou di F. Den 
e artíkulo aki ta hasi 
referensia na un sup- 
areglo den lei. E areglo 
aki, areglo di 6 di yanüari 
2005 pa ehekutá artíkulo 
3, insiso 1 bou di F, Lei di 
Opio 1960 BES ta nombra 
mariwana i hash. Den 
artíkulo 3 di Lei di Opio 
bou di B ta denominá 
benta di supstansia den e 
areglo komo kastigabel. 
E sentensia di hues di 18 
di aprel na nos pareser 
no ta korekto. Benta di 
mariwana na Boneiru sin 
duda tabata i ta kastigabel. 
Awor e pregunta ta 
surgi, ken tin rason? OM 
òf e hues? Mirando ku 
awor nan ta kontradisí 
otro. 
Resultado 
di 
e 


apelashon mester trese 
klaridat den e situashon 
konfuso aki. 
Foto: 
Fiskal 
mayó 


Walter Kupers, e ta insistí 
ku benta di mariwana ta 
kastigabel. 


KRALENDIJK 
– 
Djaluna, Dia Mundial di 
Mama Tera, Ofisina di 
Turismo Boneiru, TCB, 
a bai Klein Bonaire ku 
un grupo internashonal di 


Plantamentu pal’i kenepa riba Klein Bonaire 


medio di komunikashon. 
Huntu ku boluntarionan 
di Klein Bonaire, Joost 
van Gaalen i Josephine 
i manager asistente di 
Parke Nashonal Marino, 


Leo Martijn, a planta 
pal’i kenepa. 
E 
grupo 
a 
risibí 
un tour rònt di e área 
di 
reforestashon 
i 
informashon balioso. 

EDITORIAL 


Parse ku nunka tabatin asina tantu diskushon despues di 
Festival Kanto Krioyo den kuadro di ‘Dia di Rincon’. Yen 
di supuesto eksperto a sali fo’i delaster un skina i kueba 
pa duna nan opinion riba resultado di e festival, sea riba 
kontenido, teksto, muzik i presentashon. Nunka nos tabata 
sa ku Boneiru tin asina tantu eksperto, dòktor i dòkturándus, 
riba e tereno aki. 
Dos aspekto importante den e festival ta e muzik di un banda 
i na otro banda kontenido di e kansion. E diskushonnan no 
ta asina tokante e teksto, kontenido, sino mas riba e muzik, 
manera kiko ta original, tokante entrada di muzik di seú, asta 
aguinaldo, segun nos ta tende e komentarionan. 
Den tur diskushon sinembargo nos ta sinti falta di 
profundisashon. Yen di ‘eksperto’ ta papia, pero sin 
profundidat, sin hasi referensia na loke tin wardá pa por 
kompará, sin lesa i skucha. Nos no ta eksperto, pero por 
indiká sí kiko tin pa konsultá promé ku papia. 
Pa loke ta trata muzik krioyo tin diferente fuente importante 
ku nos no ta tende niun hende menshoná. Si ke papia di 
originalidat, mester skucha e grabashonnan di muzik krioyo 
di ántes ku esun di awor. 
E grabashonnan mas bieu di muzik krioyo ta di fin di dékada 
sinkuenta, grabá riba sinta pa Erwin Palman. FuHiKuBo a 
digitalisá un parti grandi di e grabashonnan ei, di kua algun 
a sali tambe riba CD, grásia na inisiativa i trabou di Max St. 
Jago i Emma Sint Jago. Tavio ta kanta kansionnan manera 
Sòp’i buladó’ i otro kantikanan di simadan, San Juan – San 
Pedro i barí. Mas grupo i kantante ta den e grabashonnan ei. 
Meimei di dékada sesenta Brenneker i Elis Juliana tabata 
bini Boneiru ku regularidat pa hasi grabashon di historia 
oral, poniendo hopi atenshon na muzik. Nan grabashonnan, 
tantu di splikashon komo kanto i muzik mes, ta forma part 
di Kolekshon Zíkinza, digitalisá pa FuHiKuBo i poné riba e 
wèpsait ArchivoBoneiru. 
Meimei di dékada setenta Max St. Jago a logra forma un grupo 


bou dje nòmber ‘Flor di Nos Pueblo’, tin biá tambe menshoná 
komo ‘Flor di Nos Bario’. A sali dos disko longplay, tambe 
diskonan 45, ku muzik i kanto krioyo, grabá na Studio Ivanca. 
Bon punto di referensia pa kompará ku e grabashonnan 
anterior di Palman i despues Brenneker/Juliana. 


Masoménos na 1980 AAINA ta laga hasi un investigashon 
profundo di muzik krioyo di Boneiru, huntu ku Jos 
Gansemans, un musikólogo di Bèlgika. Hopi grabashon di 
muzik komo resultado, digitalisá i poné riba ArchivoBoneiru. 
Mas fuente di referensia. 


Despues tin e entrada di CD. Nico de Haan ta kuminsá hasi 
grabashon ku Grupo Watapana, resultando den algun CD. Mas 
grupo ta bini, manera Foyan Boys. Muzik krioyo di Boneiru 
(no di Rincon!) ta bira sumamente popular, ku lantamentu 
di gruponan di muzik krioyo na Boneiru, na Kòrsou, Aruba i 
asta na Hulanda. 
Sin ku bo mester ta muzikant, músiko òf musikólogo, bo por 
sigui desaroyo den forma di presentá e muzik aki. Loke ta toka 
awe opviamente hopi diferente ku e promé grabashonnan 
di Palman na fin di dékada sinkuenta. I asina e muzik aki a 
i lo sigui kambia i desaroyá bai den e añanan benidero. Ta 
simplemente nos mester puntra nos mes kiko nos ke, na 
lugá di keda diskutí i hunga eksperto. 
Na nos opinion, na lugá di sigui diskutí i pleita, profilá ego, 
ta mihó tur hende, tur partido, sinta huntu i na manera sano 
yega na konsenso kiko mester bai pasa den futuro ku Festival 
Kanto Krioyo. Kon mester sigui. 
Mas aleu nos ta kere ta bon pa den kuadro di e festival di 
otro aña bini ku tayer pa e gruponan musikal i kantantenan. 
Meskos ta konta pa teksto. Un seri di tayer lo por pone 
kompositor i kantantenan bini ku tópiko i temanan nobo. Ata 
Luis Moka por a hasié ku su ‘boutismo di pòpchi’. 
Mas den siman nos lo sigui riba e tópiko aki. 


Festival kanto krioyo 


KRALENDIJK 
-- 
Masha ta papia awendia 
tokante loke Hulanda a 
hasi den pasado ku trahadó 
òf katibu, buskando tur 
manera pa kulpa Hulanda 
di loke a sosodé. E ta 
bèrdat i un pasado ku 
nada mas por sosodé. El a 
pasa kaba. Kisas e tempu 
aya ta asina mes e por a 
bai. Sigur doloroso pa 
tende i sa, pero el a pasa. 
Un 
siudadano 
ta 
ekspresá su mes: “Loke sí 
ta importante pa wak pa e 
no sosodé mas. Ta bon pa 
bisa awendia tin diferente 
kompania, pa no bisa 
mayoria pa tur, trahadó 


Trahadónan mal pagá 


ta pasa mal eksperensia i 
mester guli manda abou. 
Hopi kompania ta paga 
e trahadó, esta e hende 
tiki sèn, pa e doño gosa. 
Esei tambe ta un parti 
di kastigá trahadó, òf 
kompará ku shon i katibu. 
E ta sosodé ku regularidat 
i algun di nan ta trese 
den publisidat. Pero e 
mayoria, òf tur ta tene 
esaki skondí.” 
Dikon, mihó keda tuma 
poko kos di sokete, ku kita 
fo’i trabou i no haña nada. 
Djis pa menshoná un di e 
diferente 
kompanianan 
ku ta abusá di trahadó, 
den konstrukshon ku ta 


un trabou duru, den solo 
i mayoria ta mal pagá. Si 
tabata korekto, un trahadó 
di 
den 
konstrukshon, 
mester gana mas sèn, òf 
mes tantu ku esnan ku 
ta traha den ofisina. Pero 
nan ta hopi ménos pagá. 
Trahadónan 
ku 
ta 
rekohé sushi ta mes 
un kaso. Trabou duru 
i kobra ménos. Esnan 
ku ta asfaltá kaminda, 
asina por menshoná mas. 
Meskos ku esnan tambe 
den ofisina, hopi trahadó 
ta mal pagá i e doño ta 
probechá di nan. Pero 
esei ta un bèrdat ku hopi 
hende ta skonde tras di 


dje. 
Ta mas fásil i dushi 
pa kritiká Hulanda di a 
uza nos komo katibu den 
pasado i awendia nos mes 
ku nos mes ta kastigá e 
trahadó. Kisas ta mihó 


nos atendé e situashon 
aktual i laga e loke ku 
ya a pasa mas ku 100 
aña pasá, ku ya henter e 
generashon a pasa pa otro 
mundu. 

K R A L E N D I J K 
-- E wikènt ku a pasa 
Noel Janga di Evidensia 
Real a partisipá na tres 
enkuentro 
pa 
hende 
hòmber 
ku 
Apòstel 
Emmanuel Idu. El a papia 
riba e posishon di e hende 
hòmber den kreashon i 
e responsabilidat ku e 
hende hòmber a risibí di 
Dios. 
E úniko forma ku 
nos por trese un kambio 
den nos komunidat, ta sí 
hende hòmber bai bèk i 
komprondé e propósito 
original dikon Dios a krea 
hende hòmber. 
Dios a diseñá hende 
hòmber pa ta lider den 
su kreashon. El a duna e 
hende hòmber outoridat 
pa atministrá i dominá 
kreashon. A krea hende 
muhé pa ta un yudansa 
pa 
hende 
hòmber. 
Dios 
su 
prinsipionan 
ta 
inkambiabel. 
Nos 


Dios a diseñá hòmber pa ta lider 
di su kreashon 


mundu awe ta bin ku hopi 
ideologianan 
pa 
purba 
kambia 
e 
prinsipionan 
aki. Pero e úniko kos ku e 
ideologianan akí ta hasi, 
ta trese konfushon i mas 
konfushon. 
P’esei 
komo 
hende 
hòmber mester realisá i 
asumí responsabilidat i ta 
fuerte i balente pa para pa 
loke ta bèrdat i konforme 
palabra di Dios. Durante 
otro seshon, Apòster Idu 
a 
splika 
algu 
tokante 
di sirbimentu. El a bisa 
tin tres forma. Katibu, 
empleado i atministrador. 
Kada unu di esaki tin 
nan 
karakterístikanan. 
Promé, un katibu ta e 
hende ku ta keda obligá pa 
traha. Su propio boluntat 
no 
ta 
importante. 
Su 
responsabilidat ta kumpli 
ku boluntat di su shon 
obligatoriamente. Si e no 
obedesé òrdu di su shon, e lo 
keda kastigá i te asta matá. 


Un katibu no tin niun otro 
opshon di hasi loke e shon 
orden’é konstantemente. 
Dos, un empleado ta 
un hende ku ta traha a 
kambio di kompensashon. 
E kompensashon akí por 
ta den diferente forma. 
Pero pago efektivo ta 
e forma mas komun. 
Mayoria biá e persona akí 
ta sirbi konforme e pago 
ku e ta risibí, òf su servisio 
ta determiná e pago ku e 
lo risibí. Un trahadó su 
motivashon pa sirbi ta pa 
e haña e ganashi ku e lo 
risibí. I hopi biá ora doño 
di trabou no ta presente, 
produkshon por baha, òf 
servisio por bira ménos. 
Tres, e atministrador ta 
un hende ku ta dispone di 
sierto don òf talento den 
un área spesífiko. E ta 
un persona di konfiansa 
i ku tin un reputashon di 
kumplidó. I pa motibu 
di su konosementu den 
e área spesífiko ei, ta 
pidié pa asumi sierto 
responsabilidat. Komo ku 
loke e ta hasi ta parti di 
su personalidat, karakter 
i identidat, e ta hasi esaki 
ku amor. Su pashon pa su 
kualidatnan ta gui’é pa 
funshoná den amor. Su 
propósito prinsipal ta pa 
duna resultado. 
E ehekushonnan no 
nesesariamente 
mester 
dependé di kompensashon 
òf pago, aunke ku e por 
aseptá esaki, pero loke ta 
importante pe ta su amor i 
pashon pa duna resultado. 
Su servisio ta pa sirbi di 
kurason. 


KRALENDIJK 
-- 
Entrante promé di yüli, 
Ministerio di Asuntunan 
Sosial i Empleo, SZW, 
ta oumentá e suèldu 
mínimo legal na Boneiru, 
Sint Eustatius i Saba, ku 
respektivamente 
11,4 
porshento, 12,6 porshento 
i 5,8 porshento. 
E suèldu mínimo ta 
suma e ora ei riba tur tres 
isla, konforme konseho 
di Komishon Mínimo 
Sosial, 1.750 dòler pa 
luna pa un siman di 
trabou di 40 ora. Tambe 
e sumanan di benefisio 
sosial manera penshun 
di AOV i ònderstant, ta 
subi. 
E 
suèldu 
mínimo 
legal di un trahadó di 
21 aña òf mas, ta suma 
entrante promé di yüli 
10 dòler i 10 sèn pa 
ora. E suèldu mínimo ta 
igual riba tur tres isla. Pa 
hóben e suèldu mínimo 
ta dependé di e edat i ta 
suma 
respektivamente 
$9,09, 20 aña, $8,58, 19 
aña, $7,57, 18 aña i $6,56, 
16/17 aña. 
E penshun di behes 
legal ta suma entrante 
promé di yüli, sí e ta 
kompletamente konstruí, 
1.488 dòler pa luna. 
E montante di AWW 


Entrante promé di yüli 2024 
Mas oumento suèldu mínimo i benefisio sosial 


ta dependé di edat. Ta 
oumentá e pago pa viuda 
di 58 aña i mas tambe na 
1.488 dòler. 
Entrante promé di yüli, 
ta oumentá ònderstant 
tambe pa un persona ku ta 
biba independiente na mas 
òf ménos 1.488 dòler pa 
luna. Pago di ònderstant 
ta 
tuma 
lugá 
kada 
kinsena. Sí un persona 
ku ta biba independiente 
ta 
kompletamente 
inkapasitá tambe, e ora 
ei e pago di ònderstant ta 
suma alrededor di 1.750 
dòler pa luna. 
E kompensashon pa yu 
no ta kambia e ta keda 225 
dòler pa kada yu pa luna 
na Boneiru i Saba i 216 
dòler na Sint Eustatius. 
Por haña e resúmen ku 
tur e montantenan eksakto 
di e suèldu mínimo legal 
i 
benefisionan 
sosial 
den 2024 riba www. 
rijksdienstcn.com. 
Gabinete ta kompensá 
dunadó 
di 
trabou 
parsialmente 
den 
e 
gastunan di subida di 
e suèldu mínimo pa 
medio di redukshon di 
e prima ku dunadó di 
trabou mester paga riba 
e gastunan salarial bruto 
ku un total di 3,1 punto 
prosentual. 


Entrante 
promé 
di 
yanüari 2024, a redusí e 
primanan ku dunadó di 
trabou ta paga pa medio 
di Belastingdienst CN, di 
13,4% na 11,9%. Entrante 
promé di yanüari 2025, ta 
sigui redusí e primanan 


di dunadó di trabou na 
10,3%. 
Kiko 
e 
redukshon 
di prima akí ta nifiká 
eksaktamente 
pa 
un 
kompania, ta varia pa 
kada dunadó di trabou i 
ta dependé di e kantidat 


di trahadó i altura di su 
salario. 
Ministerio di SZW i 
BZK ta vigilá ekonomia 
i merkado laboral riba 
posibel efekto di e subida 
di e suèldu mínimo i 
benefisionan sosial. 


Djamars 23 Aprel 2024 
6 


Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un program- 
ashon nobo di 4 ora. 
E programashon aki ta ripití pa 24:00. 


SIGUI EHÈMPEL 


Pasobra Mi a duna boso un ehèmpel, pa boso tambe 
hasi manera Ami a hasi ku boso. Juan 13:15(BS) 


Mi a lanta den un kas kaminda nos mayornan semper 
tabata kla pa duna posada. Nos kas semper tabata 
habrí pa hospedá famia, konosí i rumannan den Kristu. 
Esaki semper a fasiná mi i mirando bèk mi tin bunita 
rekuerdo di e ehèmpel ku nos mayornan a biba nos 
dilanti. 
Awe mi por gradisí Dios ku El a trese e bunita ehèmpel 
akí den nos kas i famia. Nos tambe por gosa di e 
bendishon di habri nos kas pa otronan. I hasiendo 
esaki nos tin e privilegio di biba i reflehá Kristu Hesus 
na nos huéspetnan. 


Den e versíkulo ariba Hesus a laga un ehèmpel di laba 
pia di Su disipelnan atras pa nos, i nos por siña for di 
dje i sigui Su ehèmpel. 
Tin hopi manera kon nos por sirbi otro, manera; yuda 
esnan mayor di edat ku limpiesa di kas, hasi kompra, 
lesa Beibel i kanta kantika ku esnan ku ya no por 
hasi esakinan nan mes mas, usando nos talentonan 
i donnan den sirbishi di Señor i na otro sitionan 
kompartiendo e Bon Nobo, etc. Ta kreativo, no sinta 
warda ningun hende pidi, lanta i sigui e ehèmpel di 
nos Salbador. 
Tin un kantika ta bisa: Bo tin talento, us’é pa Señor. 
Unabes ku bo ta un yu di Dios, El a bendishoná bo 
ku don i talentonan. I komo ku nos tin donnan ku ta 
diferente segun e grasia duná na nos, laga kada un uza 
nan: si ta profesia, segun e midí di su fe; Romanonan 
12:6. 


Ami ta pone mi mes disponibel pa sigui Su ehèmpel, 
i abo? 


Gilda Beukenboom-Sintjago 
Produkshon PGM 


12.00 Herensia: 
Wintrop (Prins Bernardfonds) - Strika y Paña Antes 
13.00 Dokumental: Magazina di Rei 2021 
15.00 BAPA: 
Bida Di Antes Na Magasina Di Rei - Mack Alberto 
16.00 Herensia: 
Ramon & Aida Mambre 


17.00 Aki Boneiru: 
Rekonosementu Real Rincon 
18.30 Herensia: 
Richard (Rasta) Molina 
19:30 BAPA: 
Joaquin Vasquez 


20.00 Herensia: 
Philomena Wong 
21.00 Dokumental: Maskarada 
22.30 Herensia: 
Locadia Janga-van Arneman i 
grupo Amistad KofÏemorgen 
23.30 Puerto Latino: Luis Zárraga 

KRALENDIJK 
-- 
Terramar 
Museum 
ku 
kolaborashon ku Wereld 
Natuur 
Fonds 
(WWF- 
NL), tin e apertura ofisial 
di eksposishon ‘Salí fo’i 
laman’ dia 26 di aprel di 
6’or di atardi pa 9’or di 
anochi na e museo mes. 
E eksposishon ta mustra 
dikon e ta krusial pa protehá 
e refnan di koral na Karibe 
Hulandes. Esaki ta enfatisá 
kon e salú di e refnan ta 
influensiá e habitantenan. 
E refnan ta importante, 


Eksposishon ‘Salí fo’i laman’ na Terramar Museum 


pasobra 
nan 
ta 
ofresé 
kuminda i trabou i ta protehá 
e islanan pa tormentonan. E 
eksposishon ta interaktivo 
i 
ta 
inkluí 
portrètnan, 
k o m p i l a s h o n n a n , 
zonidonan di oséano, un 
eksperensia 3D di e sobra 
pidanan di e boto Hilma 
Hooker i un huki dediká na 
enbolbí komunidat. 
E seshon espasial di 
Union Europeo a duna 
un imágen di satélite di 
Boneiru komo donashon. 
Tur informashon ta presentá 


na Ingles i tin un kódigo 
QR pa Papiamentu. 
Durashon 
di 
e 
eksposishon ta tres luna, 
di 26 di aprel pa 26 di 
yüli. ‘Salí fo’i laman’ ta 
parti di e programa ‘Bou 
di Awa’, un kolaborashon 
entre Terramar Museum i 
WWF-NL, pa enfatisá e 
importansia di e ambiente 
marino. 
Den e último añanan, 
e 
refnan 
di 
koral 
di 
Karibe Hulandes a sufri 
pèrdidanan 
signifikante, 


tantu 
den 
grandura 
komo den biodiversidat, 
manera 
ta 
mustrá 
dor 
di 
investigashonnan 
pa 
término 
largu 
i 
komparashonnan 
visual 
di 
imágennan 
bou 
di 
awa di dékadanan pasá. 
Faktornan global manera 
kambio di klima, kombiná 
ku 
faktornan 
lokal, 
manera desaroyo di kosta 
i kontaminashon, a hasi 
e refnan ménos resiliente 
i 
mas 
vulnerabel 
pa 
malesanan. Apesar di e 
retonan akí, e eksposishon 
ta mustra e balor kontinuo 
di preservashon di e refnan 
den Karibe. 
E eksposishon tambe 
ta mustrá e esfuersonan 
konstante di individuonan 
i 
organisashonnan 
na 
Karibe Hulandes dediká 


na preservashon di refnan. 
Inisiativanan 
manera 
Parke Nashonal Marino di 
Boneiru, komo e reservanan 
marino pionero den mundu 
i 
e 
establesimentu 
di 
áreanan protehá marino na 
tur seis isla, ta enfatisá e 
kompromiso di e region pa 
ku konservashon. 
A d i s h o n a l m e n t e , 
Karibe Hulandes ta sirbi 
komo un sentro global pa 
investigashon i proyektonan 
inovativo di restourashon 
ku tin komo meta pa 
rekuperá 
ekosistemanan 
di refnan pèrdí. Ta invitá 
bishitantenan pa siña mas 
tokante 
e 
inisiativanan 
akí i deskubrí manera nan 
por kontribuí na e mishon 
kolektivo di preservá i 
revitalisá e refnan na Karibe 
Hulandes. 

Patras di e bario di Amboina a para bira un mini 
Landfill. Ta tur tipo di porkeria ta benta na e sitio. Fin 
di siman te asta por a tuma nota di sobra di kabritu ku 
a benta na e sitio. 


Sobra di kabritu 
den mondi 


K R A L E N D I J K 
– 
Joaquin 
Vasquez 
tabata e promé pastor di 
nashonalidat 
kolombiano 
ku a traha den parokia San 
Luis Beltran di Rincon. 
E tabata den e parokia di 
1979 pa 1987. No opstante 
ku e no ta na Boneiru mas, 
tampoko ta pastor mas, el a 


Te ainda su kurason a keda konektá ku e bario 
Joaquin Vasquez promé pastor kolombiano di Rincon 


keda konektá ku e bario aki. 
Asina por ripará ku el a krea 
un pintura en konekshon ku 
‘Dia di Rincon’. 
Pastor Vasquez Osorio 
tabata stima su parokia. 
El a realisá tambe vários 
proyekto. 
Un 
proyekto 
grandi tabata remplaso di e 
tornu bieu di misa pa esun 


aktual na banda. Motibu si e 
replaso aki tabata pa e torno 
bieu tabata den kondishon 
malu i tabata representá 
peliger. 


Na 1987 pastor Vasquez 
a bandoná Boneiru. El a 
regresá su pais, kaminda 
despues el bandoná orden 
saserdotal i a establesé 


un bida familiar. E ta tata 
tambe di un yu hòmber, 
Diego. Algun aña pasá 
Vasquez a bishitá Boneiru 
den kompania di su famia. 

KRALENDIJK – Na 
Bolivia Ariba, pegá ku 
Lagun, tin terenonan yen di 
sentebibu bandoná. Esaki 
siendo 
sentebibu 
tabata 


Bolivia Ariba 
Terenonan yen di sentebibu bandoná 


un produkto ku a generá 
hopi plaka. Na Boneiru 
nan ta yam’é sentebibu. 
Pero e nòmber álue tambe 
ta generalmente konosí. 


Su nòmber sientífiko ta 
Aloe vera i e ta kai den e 
famia di “liliaceae”. Aloe 
vera ta un sinónimo di Aloe 
barbadensis. Aktualmente 


Aloe vera ta e nòmber 
korekto. Sentebibu no ta 
un 'boneriano outéntiko'. 
E ta un imigrante ku a 
establesé na Boneiru hopi 
tempu pasá. Álue (asina 
e ta standarisá) ta bini for 
di Afrika. Arabirnan a 
hib’é Spaña i e spañónan a 
introdusié na e kontinente 
Amérika. Ta pensa ku Aloe 
vera ta bini di e isla Socotra 
na Somalia. 


Baba 
Sentebibu ta un mata ku 
blachinan diki, konteniendo 
hopi sleim òf baba. Na rant 
di e blachinan tin punta 
skèrpi. Su flornan ta hel i 
ta na un tròshi será na un 
palitu largu. 
A planta sentebibu na 
spesialmente na Aruba i 
Boneiru. Tin literatura ta 
bisa ku a eksperimentá 
ku sentebibu promé na 
Kòrsou, pero parse ku e 
suela di Kòrsou no ta ideal 
pa e mata aki, en todo kaso 
pa e meta ku tabata kosechá 
e mata aki ántes. Pasobra 
tin diferensia grandi entre 
e forma di produkshon di 
ántes ku esun aktual na 
Aruba, Kòrsou i Boneiru. 
Si ántes tabata kosechá e 
baba, lag'é kore den baki i 
basha den bleki, awendia ta 
usa e djèl, e 'kuminda'. 
Bon mirá, e suela di 
Kòrsou por lo general, ta 
muchu bon pa sentebibu. E 
blachinan ta keda ku hopi 
awa kasi henter aña, pues 
no ideal pa kosecha di e 
baba. 


Sagrado 
Sentebibu a bira sagrado 
i milagroso pa e boneriano 
di ántes, un remedi pa hopi 
enfermedat i malestar. Ta 
lèk e baba riba herida i e ta 
ser'é. Ta guli e djèl ku, pa 
straño ku por ta zona, no ta 
marga manera e baba. Mi 
konosé hende ku tur dia ta 
guli un pida dje loke nan ta 
yama tambe 'kurason' dje 
blachi di sentebibu. Pues e 
djèl. Hendenan di ántes sa 
usa tambe e palabra 'hala' 


pa blachinan dje mata aki. 
E baba tambe nan sa 
konsumí. Tabata lag'é lèk 
den un kòpi ku awa i beb'é. 
Tene kuenta ku esaki sí ta 
hopi marga. Pero nan sa 
bisa ku kos marga ta bon i 
kos dushi ta malu. 
Ana Leonicia di Nort 
di Saliña ta traha ainda 
stropi di álue, usando e 
kurason di blachi di álue. 
Un kustumber di ántes 
tabata ku sa kologá un mata 
chikitu sentebibu den kas, 
spesialmente 
riba 
porta 
dilanti, pa tene enfermedat 
afó. 


Importante 
Hopi 
hende, 
spesialmente hende muhé, 
a gana nan pan di kada dia 
kòrtando 
sentebibu 
den 
plantashi i kunukunan di 
Boneiru. Tabata kosechá 
e baba den 'tobo', ku den 
e kaso aki ta para pa lata, 
esta e blekinan grandi den 
kua tabata importá kerosin 
i zeta dushi ántes. Despues 
tabata kushiná e baba lag'é 
bira diki, pa seguidamente 
bash'é den kahanan di palu 
pa eksportashon. Na Merka 
i 
Inglatera 
(Liverpool) 
tabata mula e produkto 
aki pa prosesá remedi i 
kosmétiko. 
Ta bisá ku e industria 
a yega su fin ora ku a 
sali na kla kuantu wega 
sushi tabata tuma lugá ku 
sentebibu na Boneiru. E 
kòrtadó di álue tabata pishi 
den e tobonan ku baba pa 
asina e bira mas hopi. Ta pa 
tobo tabata paga. Pues mas 
baba, mas plaka. 
E 
doñonan 
di 
plantashi tambe lo tabata 
duna instrukshon na e 
kushinadónan di sentebibu 
pa tira heru i piedra di 
sababa den e wea, pa asina 
duna e produkto final mas 
peso. Ta pa peso tabata 
paga. No pa kaha. Asina 
tabata sosodé ku ora na 
fábrikanan bai mula e 
produkto aki, e heru i 
piedranan den e álue tabata 
destruí nan mashinnan. 


Un foto saká resientemente di e estado di terenonan ku sentebibu na Bolivia Ariba, 
banda di ruina dje landhùis, kaminda tabatin tambe un fòrnu pa kushiná e produkto 
aki. 


K R A L E N D I J K 
– 
Informashon 
di 
kua 
BONERIANO ta disponé 
ta mustra ku pronto lo bai 
restorá e edifisio di Duana 
na Playa. E edifisio aki ta 
di Rijksvastgoed Bedrijf, 
segun por komprondé. Ta 
un dje hopi edifisionan ku 


Ta bai restorá edifisio di Duana 


tabata ántes di Gobièrnu 
Sentral i ku despues di 
desmantelashon di Antia a 
pasa pa Hulanda. 
E edifisio mas yòn den 
e sentro históriko di Playa 
ta esun di Duana. A traha 
e edifisio aki meimei di 
dékada 20 di siglo pasá. 


Den su masoménos 100 
aña di eksistensia e tabata 
pòstkantor, 
ofisina 
di 
Ontvanger, Duana i sala di 
korte. Aktualmente Duana, 
komo parti di Servisio 
di Impuesto, ta okupá e 
edifisio aki, ku mester bai 
den restorashon. 

KRALENDIJK 
– 
Kas di John Schermer 
den 
Rincon, 
konosí 
komo 
John 
Flamashi, 
ta den restorashon. Un 
empresario 
hulandes 
oropeo a kumpra e kas 
aki serka famia Schermer, 
desendientenan di John 
Schermer, i awor ta laga 


Kas di John Schermer den restorashon 


restor’é. John Schermer 
tabata un personahe konosí i 
famá den e Rincon di ántes. 
Tur Schermer na Boneiru 
ta desendiente di e persona 
aki. Despues di su morto su 
yu hòmbernan Nechi, Boei 
i Yuchi a yega di biba den 
e kas aki, ku ta un di e tiki 
kasnan ku un zòlder den e 


Rincon di ántes. 
E kas aki a keda pará 
pa hopi aña no habitá, ku 
e peliger di bira un ruina. 
Pero afortunadamente no a 
yega asina leu. El a resultá 
den man di un empresario 
hulandes oropeo ku bon 
intenshon pa pon’é bèk 
den su estado original. 


KRALENDIJK – E 
para mas odiá pa kunukero 
ta warawara, pasobra e 
para aki lo ta ataká nan 
lamchinan di kabritu i karné 
òf puitu. Enbèrdat esaki ta e 
kaso, anke ‘ekspertonan’ di 
para ta bisa ku no ta e kaso. 
Echo ta ku nan ta ataká 
bestianan ku ta malu i ta 
muriendo. 
Den 
archivo 
di 
BONERIANO tin un seri 
di foto kaminda algun 


Warawara den tur su grandesa 


warawara ta ataká asta un 
buriku ku tabata muriendo 
den besindario di Morotin. 
Por mira riba e seri di foto 


kon nan a saka wowo dje 
animal den agonia di morto. 
Warawara su nòmber 
sientífiko 
ta 
Polyborus 
plancus i e por alkansá un 
largura di 55 centimeter. Na 
Kòrsou nan ta yam’é tambe 
karakara. 
Ta un para grandi, tipo 
di falki, ku pia largu i un 
rònchi pretu mandá patras. 
T tin un garganta largu i 
su kara kòrá ta hala hopi 
atenshon. Mirá di ariba 
e halanan pretu tin punta 
blanku, e bandanan di su 


kara ta blanku , su garganta 
ta 
levemente 
strepiá 
horizontal. 
Nan ta sinta riba tòp di 
yatu, kadushi palu. Por 
mira nan tambe abou na 
tera ta buska kadaver di 
bestia, pero tambe nan ta 
gusta lagadishi i para. E 
chikitunan ta maron kla 
ku strepi vertikal riba nan 
pechu i nan kara ros kla. 
Fotonan ta mustra un 
famia di warawara banda di 
lanthùis Karpata. 


10 
Djamars 23 Aprel 2024 


KRALENDIJK 
-- 
Hóbennan di VMBO a hasi 
apertura di un programa 
ku ta trata siman di multi 
lenguahe. Ta trata di un 
aktividat hopi spesial pa e 
skol. 
Na e okashon, e direktor 
di VMBO, Francis Pieter, 
a bisa: “Nos ta selebrando 
e siman di multi lenguahe. 
Mi 
tambe 
ta 
multi 
lenguahe. Esei ta nifiká 
ku mi ta komuniká den 
diferente idioma. Esaki ta 
hopi importante i ta hasi 
posibel ku nos hóbennan 
por bai studia den eksterior. 
Ta orguyoso di loke boso 
por. Den un mundu yen di 
idioma, boso kada un ta 
riku na idioma. Nos sistema 


Hóbennan di VMBO ku siman di multi lenguahe 


di duna lès a kambia hopi, 
ta un revelashon inmenso.” 
Pieter a sigui bisa, no 
ta kuestion di kambio di 
idioma nos ta selebrá. Dil 
ku diferente idioma, ta 
hasié mas efektivo, pa e 
dosente duna lès 
papia diferente idioma, 
loke no ta tur mucha por. 
Despues a kuminsá e 
parti ofisial di e aktividat. 
A presentá e grupo di Unity 
Majorèt i presentá nan 
bandera di multi lenguahe. 
Nan a menshoná ku e 
bandera ta un kreashon di 
Yùfrou Cynthia Sno. Un 
grupo di persona a presentá 
despues bistí na traha di 
kultura. Na VMBO tin 14 
idioma ta sirkulá. 

KRALENDIJK – Fin 
di siman Yùfrou Smarius 
a topa ku un grupo di su 
eks studiantenan di aña 
1974. Esnan ku no por ta 
presente, ku ta biba afó, òf 
tabata trahando, a partisipá 
via video call. 
Tabata asina bunita i 
emoshonante pa mira kon 
despues di 50 aña, ainda 
nan ta kòrda nan yùfrou 
Smarius. 
Yùfrou 
Smarius 
ta 
skirbi: “Storianan di ántes 
a skeiru i un harimentu sin 
fin a reina. Nan ta kòrda mi 
yunan, Maruschka i Sacha, 


Yùfrou Smarius a topa eks studiantenan 


ku nan a babysit. Danki 
Ilka Everts i danki na tur di 
boso ku a prepará un anochi 
asina agradabel pa boso 
Yùfrou di ántes, tempu 
boso tabata mucha di 15 
aña i un Yùfrou di 25.” 
Tabata 
realmente 
bon dianan bieu. Yùfrou 
Smarius 
ta 
sintié 
bendishoná. 
E 
sorpresa 
tabata di kita sombré. Un 
kaminda e ta pensa ku el a 
hasi algu bon i esei ta dun’é 
pas den su mi bida. Danki 
na tur muhé fuerte i bon 
para ribá nan pia. 


KRALENDIJK 
-- 
Aparte 
di 
trahamentu 
di stènt i fèrf aki aya 
den e bario di Rincon, 
e kazèrne di Brantwer 
tambe ta den proseso pa 


Kazèrne Brantwer na Rincon den bachi nobo 


un bachi nobo. 
Trabou ta andando riba 
dje. Pues ta basta trabou 
ta tumando lugá den 
Rincon, den kuadro di 
selebrashon di 35 aña Dia 


di Rincon. 
Hopi trabou tumando 
lugá di dia i anochi, pa 
kana yega 30 di aprel den 
gran forma. 


NO BEBE!! 


SI BO 


TA STÜR 

KRALENDIJK 
– 
Piskamentu riba baranka 
no ta sin riesgo i peliger, 
spesialmente na kostanan 
pariba i nort di Boneiru. Pero 
esnan ku a hasi esaki ta kue 
bon piská. Resientemente 
reporteronan 
di 
BONERIANO a topa ku 
tres hòmber tabata piska 
riba baranka den área di 
Spelonk. 
Laman 
tabata 
basta 
brutu, pero tòg e famoso 
bientunan 
di 
kuaresma 
no tabata asina fuerte. Bo 
kurpa ta kue rel na momentu 
ku bo topa ku e hendenan 


Piskadónan riba baranka 


aki pará asina peligroso 
riba rant di baranka. 
Nos a para djaleu opservá 
nan i hasi algun pregunta. 
Un di nan a splika ku promé 
nan ta garna i purba kue 
moulo pa asina tin as bibu. 
Nan ta pone e moulonan aki 
den burakunan chikitu ku 
awa di laman ku a keda tras 
riba kosta. Asina ta tene e 
moulonan bibu. 
Nan ta kue basta piská 
grandi, manera gristèlchi di 
laman afó, pikuditu i tambe 
e piskánan ku ta kai for di e 
famia di grouper. 


KRALENDIJK 
– 
Un barku krusero hopi 
spesial tabata mará siman 
pasá djabièrnè na Waf 
Chico 
Mercelina. 
Ta 
trata di e barku FRAM di 
Hurtigrutten 
Expeditions, 
spesialisá 
den 
biahenan 
di ekspedishon sientífiko. 
FRAM original tabata e 
barku di rekonosementu di 
mas famoso den su tempu. 
E aktual FRAM, ku tabata 


FRAM spesialisá den ekspedishon sientífiko 
Barku krusero hopi spesial den haf 


den haf di Boneiru siman 
pasá, ta trese e patrimonio 
di e FRAM original dilanti 
pa medio di e teknologia 
di mas avansá, hasiendo e 
barku sumamente apropiá 
pa realisá biahenan di 
ekspedishon den regionnan 
polar. 
Na 2007 a traha e barku 
FRAM aktual ku ún mishon: 
trese su pasaheronan mas 
serka di naturalesa posibel, 


‘wildlife’ i ofresé nan un 
eksperensia inolvidabel. 
Na bordo di e barku 
aki nan tin un propio tim 
di eksepdishon ku ta sirbi 
komo un univerisdat na 
bordo. Ta duna charlanan 
interesante, dependiente di 
e áreanan na unda e barku ta 
pasando, tambe di e tópiko 
di e biahe. Tur anochi ti un 
programa di charla. 

Un pueblo no ta biba di trabou so. Tur pueblo, banda di dediká tempu na trabou, tin 
tempu tambe pa selebrashon, goso i alegria. Pensa riba selebrashonnan di Maskarada, 
Simadan, San Juan/San Pedro i Barí. Pero tabatin hopi mas. A bini influensia musikal 
djafó, muzik i bailenan moderno a drenta e isla. Gruponan musikal moderno a lanta. 
Muzik, kanto i baile ta liña kòrá den e seri aki riba tur djamars den BONERIANO 
Jose Regales 
José Leonsio Regales, 
mihó konosí komo Djo, a 
nase na Boneiru den e bario 
Antriol dia 12 di febrüari 
1915. Na edat hóben – e 
tabatin e tempu ei apénas 
15 aña – el a bai biba na 
Kòrsou, na unda su mama a 
haña trabou komo sirbiente 
di kas. Su mama so mester a 
lanta Djo, komo ku e tabata 
loke nan sa yama un ‘yu 
djafó’ di su tata, ku tabata 
unn Hellmund. 
Siendo 
na 
Kòrsou, 
manera sa sosodé hopi bes 
ku muchanan den tipo di 
famianan asina, Djo a bai 
Skerpènè. Un otro ruman di 
Djo, Fedjai, tambe tabata un 
‘mucha di Skèrpènè’. Tabata 
na Skèrpènè ku e formashon 
musikal di José Regales, pa 
kua el a bira asina konosí, a 
inisiá. 
Djo Regales a kuminsá 
toka klarinèt, un instrumènt 
musikal ku a dun’é hopi 
fama den su bida i tambe e 
beinam Djo Klarinèt, banda 
di esun di Djo Mariachi, 
debí na su amor pa muzik i 
kansionnan mèksikano. 
Regales tabata dominá 
klarinèt asina bon te asta 
ku el a keda aserká pa bira 
integrante di St. Vincentius 
Harmonie na Kòrsou, ku 
e tempu ei tabata toka tur 
djadumingu 
anochi 
riba 
Brionplein na Otrabanda. 
E formashon musikal ku 
Djo Regales a risibí serka 
Fraternan di Tilburg, a duna 
su frutanan den su bida. El a 
bira un muzikant i músiko ku 
a toka ku diferente konhunto 
musikal. Mas despues el a 
siña toka kitara, apesar ku 
na sierto okashonnan ainda 
e tabata presentá ku su 
klarinèt. 
Fuera di tabata muzikant, 
Djo 
Regales 
ta 
tambe 
kantante 
i 
kompositor. 
Asina el a komponé algun 


kansion, entre nan e número 
‘Bonaire’, ku ta dediká na 
su isla natal. E kansion aki 
ta ser konsiderá komo un di 
e kansionnan di mas bunita 
dediká na Boneiru. 
Dia 9 di ougùstùs 2003 
Djo Regales a kuminsá ku e 
preparashonnan pa graba un 
disko kompakto ku su propio 
komposishonnan, 
manera 
e famoso ‘Bonaire’, ‘Mi 
Paranan’, ‘Destino Kruel’ i 
otronan. 
E 
loke 
a 
hasi 
e 
kontribushon di Djo Regales 
spesial pa loke ta trata 
muzik, ta e echo ku e tabata 
un traduktor di e asina yamá 
‘muzik di salon’, manera 
entre 
otro 
wals, 
polka, 
mazurka, etc. E ta un dje 
poko muzikantnan ku tabata 
mantené e tipo di muzik aki 
bibu, tratando pa pas’é na e 
generashon mas hóben. 
Djo 
Regales 
a 
pasa 
último añanan di su bida na 
San Miguel, un área pegá 
ku Mexico. Na e kunuku 
aki el a haña inspirashon 
pa 
komponé 
su 
último 
kansionnan, 
manera 
‘Mi 
Paranan’, 
pa 
medio 
di 
kua Djo ta reflehá riba e 
trankilidat i pas ku e tabata 
sinti kada bes ku e yega su 
kas alabes kunuku. E tabata 
kontentu ora e yega San 
Miguel i sinti kon aire fresku 
di laman tabata karisiá su 
kara, miéntras ku palunan 


tabata bùig pa salud’é. 


Tempu difísil 
Djo no tabatin un infansia 
i hubentut fásil. Su mama, 
komo un mama soltero, 
mester a traha duru komo 
sirbiente di kas na Kòrsou 
pa lanta Djo i su ruman 
Federico (Fedjai), ku tambe 
tabata 
muzikant 
konosí, 
supladó di trompèt. 
E mama di Djo tabata 
pober. El a laga su dos yunan 
atras serka otro hende, esta 
Teresa di Mathijs. Mathijs aki 
tabata traha komo bosman na 
bordo di barkunan ku tabata 
nabegá na Merka. 
Segun Djo a konta den 
e programa Herensia, den 
e promé tempu situashon 
tabata tòg bon na kas di 
Teresa, komo ku Mathijs 
tabata manda kos for di 
Merka pa nan na Boneiru. 
Pero despues Mathijs a bira 
siegu i e situashon no tabata 
bon mas. 
Nan mama a bin tende ku 
situashon di su dos yunan 
na Boneiru no tabata bon i 
el a manda buska nan. Ku 
e barku Proud di Shon Zjil 
Hellmund, famia di nan 
tata, Djo i Fedjai a biaha pa 
Kòrsou, na unda nan a pasa e 
sobrá di nan hubentut. 
Djo nunka tabata gusta 
bai skol. Huntu ku un par di 
amigu e tabata bai skonde 
bou di un brùg riba kaminda 
di Antriol (awendia Kaya 
Korona). Despues di skol 
e tabata brua den e otro 
muchanan a bai kas. E no 
tabata bon mucha. 
Na Kòrsou tambe e tabata 
bai landa, enbes di bai skol. 
Tambe e tabata bai hunga 
den mondi huntu ku su 
ruman Fedjai. Djo mes ta 
kere ku motibu di esaki ta ku 
e no tabatin un tata den kas 
pa pone òrdu. 
E situashon na kas di 
Djo i su ruman, ademas nan 


komportashon, a pone ku 
un sierto momentu a manda 
tur dos Skèrpènè, na unda 
nan a haña un formashon 
profeshonal i despues a 
bira hòmbernan respetá den 
komunidat. 
Djo 
semper 
a 
keda 
kontentu ku el bai Skèrpènè. 
E ta haña ku na Skèrpènè nan 
ta lanta bo komo un persona 
disipliná. E muchanan di 
Skèrpènè tabata obligá di 
siña un ofishi òf siña toka. 
Djo na promé instante a 
kuminsá siña pa sapaté, pero 
e no tabata gusta e fishi aki. 
Pero asina mes el a siña traha 
sapatu. Entre otro el a traha 
un sapatu di futbòl p’e mes. 
Finalmente el a bira fèrfdó. 
Djo a traha promé na 
KLM komo “hulpmonteur” 
na Hato, ku e tempu ei, 
añanan trinta, tabata konsistí 
di djis un pista di aterisahe 
kòrtiku, hangar i edifisio 
chikitu. Djei el a bai traha 
na CPIM (Shell), tantu den 
planta mes komo na bordo 
di tènkernan di e kompania. 
Durante 
Segundo 
Guera 
Mundial tambe Djo Regales 
a nabegá, ku tur e peligernan 
ku tabatin. 
A yega un momentu 
ku Djo a kue kaminda di 
kas bèk. El a bini Boneiru, 
kaminda el a traha, toka i 
gosa di bida te na su morto. 


Muzik na Skèrpènè 
E promé kontakto ku 
muzik Djo a haña serka 
Frater Gustaaf na Skèrpènè, 
kende kier a siña Djo toka 
un instrumènt yamá ‘bugel’, 
pero e no tabata gusta 
instrumènt aki. Asina el a bin 


siña toka klarinèt. 
Djo Regales den su karera 
a toka na un kantidat grandi 
di 
okashon 
spesial 
den 
añanan trinta i kuarenta na 
Kòrsou. Un di e aktuashon ku 
el a keda kòrda i menshoná 
semper tabata na okashon di 
bishita di Charles Lindbergh 
na Kòrsou, despues di algun 
tempu ku e piloto aki a krusa 
Oséano 
Atlántiko 
komo 
promé persona den e avion 
ku nòmber ‘Spirit of St. 
Louis’. 
Djo a konsiderá esaki 
komo un dje momentunan 
grandi den su bida. E ta 
kòrda ku Charles Maduro a 
komponé un marcha spesial 
pa Lindbergh, kende a yega 
Kòrsou na bordo di un avion 
di awa ku a aterisá den bahia 
di Santa Ana. St. Vincentius 
Harmonie a toka e marcha 
aki. 
Djo 
Regales 
ta 
kompositor di algun piesa 
ku sin duda ta kue bo 
kurason. Piesanan kargá ku 
melankolia i palabranan i 
mensahe bunita. 
Un obra maestral di Djo 
Regales ta ‘Bonaire’, den 
kua e ta ekspresá ku un 
entrega total pa su Boneiru 
stimá, ku e ta deskribí komo 
un pèrla presioso, tera di su 
orguyo, 
tera 
bendishoná, 
tera di trankilidat, tera ku 
muhénan bunita i ku.....”ki 
parti mundu ku mi bai, nunka 
lo mi por lubidá bo”. 
Su deseo profundo tabata, 
manera e ta kanta den e 
piesa, pa “dia Dios tuma mi, 
mi drumi e soño eterno riba 
suela di mi dushi Boneiru”. 


Jose (Djo) Regales. 

Djis imaginá ku si Koninkri- 
jkrelaties, Djuni i BONERI- 
ANO no tabat’ei... 


Awèl sí. Hopi puitu lo a keda 
biba trankil bou di tobo. Dios 
bendishoná nan! 


Fotonan saká pa Herbert Cesilia 


FO’I BAUL DI 
BUBU 

HUSTISIA 


KRALENDIJK- Riba 
djasabra 
20 
di 
aprel, 
alrededor di 10.30 or di 
mainta, ‘meldkamer’ sentral 
a risibí notifikashon tokante 
un bringamentu riba Kaya 
Macario (Cai) Sint Jago. 
Despues di un aksidente 
a surgi un bringamentu 
entre dos muhé. Na dado 


Bringamentu ta kondusí 
na detenshon 


momentu un hòmber tambe 
a drenta entre nan. Durante 
e bringamentu, un di e 
muhénan a heridá e otro ku 
un yabi di habri tayer riba 
su kabes. A konsekuensia di 
esaki, ambulans a transportá 
e víktima pa hòspital pa 
tratamentu 
médiko. 
A 
detené un muhé di inisial 


S.R.N.V. di 35 aña di edat 
pa maltrato ku un arma i pa 
violensia públiko. Tambe a 
detené un hòmber di inisial 
J.S.G.M. di 21 aña di edat 
pa maltrato i violensia 
públiko. Ta investigando e 
kaso. 


KRALENDIJK- 
Entre 
djaluna 15 di aprel i djaluna 
22 di aprel a duna diferente 
but 
pa 
violashon 
den 
tráfiko durante kòntròlnan 
rutinario. 


E butnan tabata pa lo 
siguiente: 
3x 
pa 
manehá 
sin 
reibeweis bálido; 


Diferente but pa violashon den tráfiko 


3x pa manehá sin seguro 
bálido; 
1x pa manehá sin hèlm 
bistí; 
1x pa manehá sin plachi 
di number. 
KPCN ta hala atenshon 
di un i tur pa nan tin e 
dokumentunan 
nesesario, 
na òrdu. Tambe ta konsehá 
estriktamente pa kumpli ku 


e reglanan di Lei di Tráfiko. 
Ku esaki bo tambe ta 
kontribuí na un tráfiko seif 
i sigur riba e isla. 
Bo no ta kumpli ku 
reglanan? Bo por haña un 
but. E suma di un but pa e 
violashonnan menshoná ta 
varia entre $30 te ku $225. 


KRALENDIJK- Riba 
djasabra 20 di aprel, 
alrededor di 9.20 or di 
anochi, 
‘meldkamer’ 
sentral a risibí notifikashon 
di 
un 
aksidente 
riba 
Kaminda Tra'i Montaña. 
Un 
outo 
a 
alkansá 
un kabai i su ginete. 
Ambulans a transportá 


Aksidente entre 
outo i kabai 


e ginete pa hòspital pa 
tratamentu 
médiko. 
A 
detené shofùr di e outo di 
inisial R.R. di 71 aña, pa 
manehá bou di influensia 
di alkohòl. A konfiská e 
vehíkulo di e sospechoso. 
Dor di e heridanan ku e 
kabai a sufri, a pone dòkter 
di bestia na altura. 


K R A L E N D I J K - 
Alrededor di 9 or di anochi 
riba djabièrnè 19 di aprel, 
‘meldkamer’ sentral a 
risibí notifikashon tokante 
un outo sin okupante ku 
tabata na kandela riba 
Kaya Inglatera. Ademas 
tabata kore peliger pa e 
kandela ekspandé debí ku 
tabatin otro vehíkulonan 
stashoná banda di e outo 
en 
kuestion. 
Despues 
‘meldkamer’ sentral a 
bolbe haña notifikashon 
ku e situashon ta bou 
di kòntròl. Na yegada 
di e patruya no tabatin 


Kandela den outo 


kandela mas paso e persona 
ku a mèldu a paga esaki. 
E persona ku a mèldu a 
deklará ku e tabata paden 
den kas, i a tende un zonido 
duru. El a kore bai pafó i 
a mira e baul di e outo ku 
tabata stashoná dilanti su 
porta di kurá, na kandela. 
Despues el a tira awa riba 
e baul di e outo pa paga 
esaki. Segun e persona ku 
a mèldu, e kandela a inisiá 
dor di un korto sirkuito. 
Brantwer tambe a bini 
na e sitio pa kontrolá si e 
kandela ta bon pagá. No 
tabatin herido. 


K R A L E N D I I J K - 
Riba djabièrnè 19 di 
aprel, 
alrededor 
di 
12.20 or di mèrdia, 
un aksidente entre un 
skuter i un pikòp a tuma 
lugá riba Kaya Kaminda 
Djabou. Un skuter a 
dal patras di un pikòp. 
E shofùr di e pikòp a 
deklará ku el a indiká 
ku su lus di direkshon 
ku e ta bai lora i na e 
momentu ei un skuter 
a dal patras di su pikòp. 
Pa e motibu aki e skuter 
a keda pegá bou di e 
pikòp. 
Ambulans 
a 
transportá shofùr di e 
skuter pa hòspital pa 
tratamentu médiko. 


Aksidente entre outo 
i bròmer 


Vários aksidente 


Alrededor di 1.50 or di 
atardi riba djasabra 20 di 
aprel, un aksidente a tuma 
lugá riba Kaya Grandi 
na altura di Kaya Carlos 
A. Nicolaas. E shofùr di 
e bròmer a deklará ku e 
tabata kore den direkshon 
nort riba Kaya Grandi na 
momentu ku diripiente 
un outo a subi kaminda 
for di Kaya Carlos A. 
Nicolaas ku konsekuensia 
ku el a bai dal den e outo. 
E shofùr di e bròmer a 
resultá levemente heridá 
i personal di ambulans 
a trat’é na e sitio mes. A 
sera e kaya un ratu te na 
momentu ku e servisionan 
konserní tabata kla ku nan 
trabounan. 

ARUBA 
STATIA/SABA/ST. MAARTEN 


ISLA RIBA -- Minister 
pa Maneho di Pobresa, 
Partisipashon i Penshun, 
Carola Schouten, ta hasi 
un bishita di tra bou na 
Saba i Sint Eustatius, di 
22 pa 26 di aprel. 
Minister Schouten ta 
yega Saba djaluna 22 di 
aprel. Djárason anochi e 
ta sigui su biahe pa Sint 
Eustatius. 
Riba tur dos isla, e 
minister ta bai den diálogo 
ku Kolegio Ehekutivo, 
Konseho Insular i e unidat 
SZW di RCN. Temanan 
importante, ta akohida di 


Minister Schouten ta bishitá 
Saba i Statia 
mucha i e oumento di e 
suèldu mínimo. 
Ademas, e ta bishita 
diferente 
organisashon 
sosial 
riba 
e 
islanan, 
entre otro organisashon 
di akohida di mucha, 
lugá di trabou sosial i 
organisashon boluntario. 
Aki 
e 
ta 
bai 
den 
kombersashon 
tokante 
kalidat i finansiamentu 
di akohida di mucha, e 
importansia di boluntario 
pa 
komunidat, 
trabou 
adekuá pa tur hende i e 
desafionan sosial pa e 
hubentut. 


ORANJESTAD (EUX) 
-- Sinku residente di e Statia 
a tuma e último paso den 
nan biahe pa bira siudadano 
Hulandes nobo. 
Andrea Santos de la 
Crus, Fior Daliza Amalia 
Puello Cordero, Yongda 
Cai, 
Yenifer 
Carolina 
Sánchez 
i 
Ray 
Glenn 
Shields, a keda huramentá 
pa Gezaghebber di e isla, 
Alida 
Francis, 
den 
un 
seremonia di naturalisashon 


Sinku residente a bira siudadano Hulandes 


na 
Biblioteka 
Públiko. 
Famia i amiganan a uni 
nan pa selebrá e evento 
importante 
akí. 
Den 
un mensahe kòrtiku na 
e 
siudadanonan 
nobo, 
Gezaghebber a urgi nan 
pa asumí un ròl aktivo den 
e komunidat i a kòrda nan 
ku siudadanonan Hulandes 
ta trese responsabilidatnan 
adishonal. 
“Mantené 
bo 
mes 
informá riba lei i regulashon 


ta krusial. Un siudadano 
informá ta un siudadano 
empoderá,” 
Gezaghebber 
Francis a bisa. “Bira un 
siudadano Hulandes ta un 
privilegio, no un derecho. 
E ta un testimonio di su 
trabou duru i dedikashon. 
Na nòmber di Statia, nos 
ta duna boso un bon biní 
kaluroso. Nos ta konfia 
ku boso lo sigui kontribuí 
positivamente 
na 
nos 
sosiedat.” 

ARUBA 
ARUBA 


ORANJESTAD 
-- 
Diadomingo marduga, a 
tuma luga un incidente 
A dal homber intencionalmente cu auto 


desafortuna net dilanti di 
Lekker Bar & Restaurant. 
Aparentemente 
un 


Chevrolet 
Blazer 
colo 
blauw scur a dal un persona, 
un acto cu a trece cu ne 


preocupacion y tension n'e 
luga. 
Polis, semper cla pa 
interveni den situacion di 
crisis, a actua rapidamente. 
A detene e conductor di 
e Chevrloet y a confisca e 
auto pa un investigacion 
mas detaya. A determina cu 
tabata trata aki di un acto 
intencional, envolvi den 


misterio y confusion. 
Ambulance a presenta 
n'e sitio tambe, p'asina duna 
e victima prome asistencia 
pa despues hib'e hospital pa 
tratamento medico avansa. 
Mientras tanto polis ta sigui 
cu su investighacion p'asina 
haya sa kico por tabata 
causa di e echo vil aki. 


ORANJESTAD 
- 
Na aña 2018, Gobierno 
di 
Aruba 
a 
institui 
Veiligheidshuis 
Aruba, 
pa asina yuda combati 
problemanan 
social 
of 
criminal. 
Veiligheidshuis 
ta un plataforma na unda 
diferente instancianan di e 
cadena hudicial y di cuido, 
y otro partnersnan manera 
enseñansa ta traha hunto 
riba 
casonan 
compleho 
di problemanan social of 
criminal. 
Prome Minister Evelyn 
Wever-Croes a indica cu 


Pa combati problemanan social of criminal 
Gobierno di Aruba a institui Veiligheidshuis 


despues di a celebra 5 aña 
di existencia, e cadena 
aki a demostra di ta un 
cadena sumamente valioso 
pa por yuda atende e 
problematica cu ta scondi 
tras di criminalidad, y 
tras di abuso y violencia 
domestico. Prome Minister 
como esun encarga di e 
"stuurgroep" aki, a ricibi 
di señora Bernice Schulte, 
e relato annual di 2023, cu 
ta indica cu na aña 2023 
tabata tin un total di 123 
caso nobo, cu ta un cantidad 
basta constant den ultimo 


añanan. Tambe, por a nota 
cu e casonan di violencia y 
abuso ta birando alarmante 
mescos 
cu 
adiccion 
y 
problemanan psychiatrico. 
E plataforma aki ta 
consisti di varios instancia 
y departamento cu ta bin 
hunto cada dos siman 
pa trata casonan nobo y 
esunnan 
existente. 
Nan 
grupo di meta ta hobennan 
cu ta na riesgo, personanan 
cu problemanan mental, 


y 
esnan 
cu 
tin 
tanto 
problema 
mental 
y 
adiccion, tambe e grupo 
creciente di abusadornan 
y 
di 
victimanan 
den 
caso di abuso relacional, 
adultonan mayor, y esnan 
no 
documenta. 
Unabes 
nan detecta un problema, 
nan ta tuma accion lihe pa 
asina evita cu hobennan, 
adultonan mayor of otro 
persona haya nan den 
crisis cu lo causa hopi mas 


tempo, energia y placa pa 
por wordo soluciona. 
Prome 
Minister 
ta 
sumamente satisfecho di e 
trabou cu Veiligheidshuis 
a bin ta eherciendo, y ta 
gradici 
señora 
Bernice 
Schulte pa tur su dedicacion 
na 
yuda 
combati 
e 
problemanan 
serio 
aki. 
Tambe, Prome Minister ta 
desea e team completo hopi 
forsa y exito pa por sigui 
eherce e bon trabou. 

ARUBA 
KÒRSOU 


WILLEMSTAD 
-- 
Kada dia hende rònt mundu 
Monumento i lugánan kultural importante 


ta selebrá nan herensia 
kultural, simplemente pa 
medio di biba nan bida na 
un manera ku ta mustra 
ken nan ta i di unda nan ta 
bin. Pero tin un dia anual 
spesial ku ta dediká pa 
selebrá historia i herensia 
di humanidat. E dia aki ta 
18 aprel, esta Dia Mundial 
di Patrimonio. 
Ministerio di Tráfiko, 
Transporte i Planifikashon 
Urbano, VVRP, ta animá un 
i tur pa selebrá tur kultura di 
mundu i tambe ta traha pa 
oumentá 
konsientisashon 
tokante monumentonan i 
lugánan kultural importante 
i pa preservá kultura di 
mundu. 
Dia 
di 
Patrimonio 
Mundial, ku tambe ta konosí 
komo Dia Internashonal di 
Monumentonan i Lugánan, 


ta selebrá tambe e trabou 
di International Council 
on Monuments and Sites 
(ICOMOS). 
E dia akí ta enfoká 
tambe 
riba 
oumentá 
konsientisashon 
di 
e 
importansia di diversidat 
di 
herensia 
kultural 
i 
preservashon di esaki pa 
generashonnan di futuro. 
Monumentonan i edifisio 
antiguo, ta un herensia 
pa nos tur rònt mundu. 
Pero, mester protehá nan 
pa sigurá ku nan ta keda 
eksistí komo herensia pa 
hopi aña mas. Pa e motibu 
ei, e dia aki ta dediká na 
entre otro e monumentonan 
rònt mundu. 


W I L L E M S T A D 
-- 
Durante 
Festival 
Internashonal di Sine di 
Kòrsou, a estrená e pelíkula 
kòrtiku ‘Roba Alma’. E 
pelíkula, dirigí pa Elizabeth 
Francisco i produsí pa Sulin 
Passial di Pantalla Chica 
Productions, a haña tres 
sala kompletamente yen 
durante e festival. 


Pelíkula kòrtiku ‘Roba Alma’ tin un estreno eksitoso 


E mesun fin di siman, 
e ekipo di ‘Roba Alma’ a 
organisá un proyekshon 
spesial na Boka Samí. 
Esaki a keda bishitá hopi 
bon pa e habitantenan lokal. 
E pelíkula a keda asina bon 
risibí ku a proyekt’é dos biá 
konsekutivo e anochi ei. 
E proyekshon na Boka 
Samí tabata importante pa e 


kreadornan, pasobra ‘Roba 
Alma’ en realidat ta mustra 
e kultura di e besindario i 
pues, tambe filmá einan. 
‘Roba Alma’ 
ta 
un 
pelíkula kòrtiku ku ta trata 
e mito ku ora bo tuma un 
potrèt di un hende, bo ta 
tuma un parti di su alma. E 
ta un storia di fikshon skirbí 
pa e direktor Elizabeth 


Francisco. 
Pa kompletá e pelíkula, 
un grupo di mas ku 35 
Kurasoleño profeshonal a 
traha tras di kortina, kada 
un ku su spesialidat. E 
elenko ta forma pa mas di 
40 persona, ku Alejandra 
Cijntje i Tisjaira Martina, 
den e ròlnan prinsipal. 
E proseso pa yega na e 


resultado final, a tuma 
sinku dia di filmashon, 
bários aña di preparashon i 
vários luna den e proseso di 
post produkshon. 
Naturalmente, 
un 
proyekto grandi manera 
esaki mester di sèn pa 
realisá. Asina e ekipo ta 
hopi agradesido pa e sosten 
finansiero di e spònsernan. 
Basá riba e éksito di 
fin di siman pasá, a krea e 
oportunidat pa mira ‘Roba 
Alma’ for di 25 di aprel 
na Movies Curaçao. E 
ekipo di ‘Roba Alma’ no 
ta hasi esaki su so. A traha 
huntu ku e otro sineasta 
Hester 
Jonkhout, 
pa 
mustra ‘Roba Alma’ huntu 
ku su pelíkula ‘Nomade 
in 
Niemandsland’, 
un 
dokumental tokante bida 
di Felix de Rooij, kende 
tambe a haña hopi éksito 
durante e festival. 


Djamars 23 Aprel 2024 
19 


ARUBA 
DEPORTE 


KRALENDIJK -- E 
ekipo 
di 
futbòl Vespo 
durante fin di siman ku a 
pasa, a gana Real Rincon 
ku skor di 4 pa 3. E partido 
a finalisá sero i a sigui 
ku pinalti pa yega na un 
ganadó. Aki Vespo a skor 
nèt 1 gol mas ku Real 
Rincon, asina sali invikto 
di e wega. 
E partido tabata un deseo 
di Chio Mercera, kende a 
hunga den ámbos partido 
di e bario di Rincon. Den 
kuadro di selebrashon di 
su 80 aña di bida, el a hasi 
posibel pa e enkuentro tuma 
lugá. Ya pa un tempu largu 
el a hasi petishon na ámbos 
ekipo, pa nan enfrentá otro 


Wega riba petishon di Chio Mercera 
Vespo a triunfá riba Real ku 1 gol 


i esei a sosodé djasabra 20 
di aprel. 
E partido a tuma lugá na 
vèlt pariba. E enkuentro a 
karga e nòmber ‘Kopa Chio 
Mercera’. Durante e anochi, 
tabatin mas enkuentro riba 
e vèlt, di otro ekiponan di 
futbòl veterano. Por a tuma 
nota di un kantidat bon di 
fanátiko presente pa sigui e 
weganan. 
Na final di e partido 
entre Vespo i Real Rincon, 
Chio su nietu Sufarno, a 
entrega e trofeo na Vespo. 
Di e manera akí Chio a 
kumpli ku un deseo grandi 
ku e tabatin. Ta notabel 
ámbos ekipo ta fuerte. 

KRALLENDIJK -- E 
yuana antiano, e manta 
gigante, tribon oseániko 
punta 
blanku 
i 
tribon 
bayena, ta kuater espesie 
di animal ku a agregá 
resientemente na e lista di 


Kuater sorto di bestia nobo riba lista protehá 
Yuana definitivamente protehá awor 


espesie protehá. Esakinan 
ta animalnan na islanan 
BES i ABC. Esaki Dutch 
Caribbean Nature Alliance 
(DCNA), ta informá. 
E státus nobo ta nifiká ku 
ta estriktamente prohibí pa 


kapturá, poseé, mata, òf hasi 
komèrsio ku e espesienan 
akí, DCNA a bisa. E 
organisashon di naturalesa 
ta bisa ku esaki ta un paso 
importante den esfuersonan 
di konservashon. 
Den un otro lista, a 
añadí e tribon di Karibe i 
gutu. E lista akí ta ménos 
estrikto, pero ainda ta rekerí 
medidanan pa garantisá 
protekshon i restorashon di 
e espesie inkluí. Na Aruba 
i Boneiru ya tabata prohibí 
pa piska gutu. 
Un punto importante 
ta e protekshon definitivo 
awor di e yuana antiano, 
ku awendia hende ta kue, 
mata i kome. E dianan 
aki, 
bayendo 
direkshon 
di ‘Dia di Rincon’, ta kue 
sentenáres di yuana pa 
bende dia 30 di aprel awor. 
Ta interesante pa sa kon 
oputoridat ta bai dil ku e 
situashon di yuana aki. 


